**Ministru kabineta rīkojuma**

**„Par Latvijas eksperta kandidatūras izvirzīšanu darbam Eiropas Komisijā pret rasismu un neiecietību (ECRI)”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 2012.gada 16.marta Ministru kabineta rīkojums Nr.132 „Par konkursa atlases komisiju Latvijas eksperta izvirzīšanai darbam Eiropas Komisijā pret rasismu un neiecietību (ECRI) un atklāta konkursa izsludināšanu” (turpmāk – MK rīkojums Nr.132) |
| 2. | Pašreizējā situācija un problēmas | Pirmajā Eiropas Padomes (turpmāk – EP) dalībvalstu un valdību vadītāju samitā 1993.gadā Vīnē tika pieņemts lēmums par Eiropas Komisijas pret rasismu un neiecietību (turpmāk – ECRI) izveidošanu. ECRI ir EP uzraudzības institūcija cīņā pret rasismu, ksenofobiju, antisemītismu un neiecietību, izvērtējot, kā notiek valstu cīņa pret vardarbību, diskrimināciju un aizspriedumiem pret personām vai personu grupām, balstoties uz to rasi, ādas krāsu, valodu, reliģiju, tautību, nacionālo vai etnisko izcelsmi.ECRI Statūtu (EP Ministru komitejas rezolūcija (2002)8) 2.panta 1.punkts nosaka, ka darbam ECRI katrai EP dalībvalstij tiek nozīmēta viena eksperta vieta. ECRI Statūtu 3.panta 1.punkts nosaka, ka ekspertus nozīmē dalībvalstu valdības saskaņā ar ECRI Statūtu 2.panta 2. un 3.punktiem, kuri paredz, ka ekspertam jābūt personai ar visaugstāko morālo stāju, atzītu kompetenci rasisma, rasu diskriminācijas, ksenofobijas, antisemītisma un neiecietības jautājumos, kā arī jāstrādā individuāli, neatkarīgi un objektīvi, nesaņemot norādījumus no savas valdības.Lai izvirzītu Latvijas ekspertu darbam ECRI, ar MK rīkojumu Nr.132 tika izveidota konkursa atlases komisija, darbam konkursa atlases komisijā tika deleģēti Ārlietu ministrijas, Iekšlietu ministrijas, Izglītības un zinātnes ministrijas, Kultūras ministrijas, kā arī Tieslietu ministrijas pārstāvji. Ar Rīkojuma Nr.132 pielikumā esošo atklāta konkursa nolikumu tika izsludināts atklāts konkurss Latvijas eksperta darbam ECRI izvirzīšanai.Kopumā konkursam pieteicās seši pretendenti. Viens pretendents atsauca savu kandidatūru no dalības konkursā 2012.gada 23.martā. Konkursa komisija tikās 2012.gada 23.martā, kad izvērtēja pretendentu pieteikumus un tiem pievienotos dokumentus, kā arī noturēja intervijas ar pieciem pretendentiem, balstoties uz pretendentu atbilstību ECRI Statūtu 2.panta 2. un 3.punktiem (ekspertam jābūt personai ar visaugstāko morālo stāju, atzītu kompetenci rasisma, rasu diskriminācijas, ksenofobijas, antisemītisma un neiecietības jautājumos, kā arī jāstrādā individuāli, neatkarīgi un objektīvi, nesaņemot norādījumus no savas valdības), kā arī izvērtējot pretendentu atbilstību konkursa nolikumā noteiktajiem vērtēšanas kritērijiem:1. labas zināšanas cilvēktiesību un īpaši rasisma, rasu diskriminācijas, ksenofobijas, antisemītisma un neiecietības jautājumos,
2. profesionālā pieredze cilvēktiesību jomā,
3. izpratne par ECRI darbu,
4. izpratne par situāciju Latvijā cilvēktiesību un rasisma, rasu diskriminācijas, ksenofobijas, antisemītisma un neiecietības jautājumos,
5. prasme formulēt un aizstāvēt savu viedokli,
6. labas angļu un/vai franču valodas zināšanas.

Pēc pretendentu izvērtēšanas konkursa atlases komisija pieņēma lēmumu darbam ECRI izvirzītKristīni Krūmu. Visi konkursa atlases komisijas lēmumi tika pieņemti vienbalsīgi, piedaloties ministriju deleģētajiem pārstāvjiem. Kopā ar šo anotāciju tiek iesniegts Ministru kabineta rīkojuma projekts. Pēc apstiprināšanas Ministru kabinetā ārlietu ministrs informēs Eiropas Padomes Ģenerālsekretāru par Latvijas izvirzīto eksperti darbam ECRI. |
| 3. | Saistītie politikas ietekmes novērtējumi un pētījumi | Nav veikti |
| 4. | Tiesiskā regulējuma mērķis un būtība | Atbilstoši ECRI Statūtiem un MK rīkojumam Nr.132 apstiprināt Kristīni Krūmu eksperta darbam ECRI. |
| 5. | Projekta izstrādē iesaistītās institūcijas | Ārlietu ministrija |
| 6. | Iemesli, kādēļ netika nodrošināta sabiedrības līdzdalība | Saskaņā ar ECRI Statūtiem un MK rīkojumu Nr.132 eksperta izvirzīšana darbam ECRI ir valdības un valdības apstiprinātās konkursa atlases komisijas kompetence.  |
| 7. | Cita informācija | Citas informācijas nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ārlietu ministrija |
| 2. | Projekta izpildes ietekme uz pārvaldes funkcijām  | Rīkojuma projekta izpilde tiks nodrošināta līdzšinējo funkciju ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekta izpildei nav nepieciešams izveidot jaunas institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Rīkojuma projekta izpildei nav nepieciešams likvidēt esošu institūciju |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Rīkojuma projekta izpildei nav nepieciešams reorganizēt esošu institūciju vai apvienot esošas institūcijas. |
| 6. | Cita informācija | Nav |

Anotācijas  II,III, IV, V un VI sadaļa - nav attiecināms.

Ārlietu ministra vietā-

Satiksmes ministrs A.Ronis

Vīza: valsts sekretārs A.Teikmanis

27.03.2012.

632

E.Dumpe, 67016410

evija.dumpe@mfa.gov.lv